b'\n_START_ARTICLE_\nEmilija Toro-Leonti\xc4\x87\n_START_PARAGRAPH_\nEmilija Toro-Leonti\xc4\x87 (Santiago, 1951.) je \xc4\x8dilska knji\xc5\xbeevnica i prevoditeljica hrvatskog podrijetla. Pi\xc5\xa1e pjesme. Pripada nara\xc5\xa1taju \xc4\x8cileanaca zvanom "nara\xc5\xa1taj dr\xc5\xbeavnog udara"._NEWLINE_Pjesme joj odi\xc5\xa1u nadom, di\xc5\xbee glas protiv nasilja nad obespravljenima._NEWLINE_Objavila je tri zbirke pjesama. Zbirka Tajni prostori (Territorios secretos) iz 1992. obuhvatila je pjesme koje je napisala od 1973. do 1991. godine. Posvetila ju je Sarajevu, no op\xc4\x87enito ta zbirka pretkazuje, predosje\xc4\x87a krvoproli\xc4\x87e u Hrvatskoj i BiH. Knji\xc5\xbeevna kriti\xc4\x8darka Marta Gazzari vidi u toj zbirci svezu s srpsko-crnogorskim ru\xc5\xa1enjem Dubrovnika u Domovinskom ratu.'